section_heading: Prijedlog Mosta 2015.
paragraph_text: Nakon saborskih izbora 2015., Most nezavisnih lista kao dio programa iznio je ideju preimenovanja nerazvrstane pričuve Oružanih snaga (vojni obveznici koji nisu odslužili vojni rok) u Domobranstvo te njeno korištenje u kriznim situacijama kao pomoć civilnim institucijama, za ceremonijalne prilike u dane državnih i vojnih praznika te za odavanje počasti umrlim braniteljima. Postrojbe bi nosile nazive ratnih postrojbi HV-a, a financirale bi ih jedinice lokalne samouprave.<ref>Ljubica Gatarić, Vanja Moskaljov: "Mijenjaju stavove: Most vrluda s idejama, od pola reformi sâm odustao", Večernji list, Objava: 27.11.2015